— Мы прапагандуем сямю і яе каштоўнасці, імкнёмся павысіць аўтарытэт сямі, скіраваць людзей да шлюбу. Таму нашы супрацоўнікі заўжды самі прыдумваюць нешта арыгінальнае для святкавання, хоць гэта і не іх прамы абавязак, — расказала Наталля Філімонава. — Да нас прыходзяць і з унукамі, і з дзецьмі, і нават са сведкамі, якія тады былі на вяселлі. А ёсць тыя, хто толькі парай, удваіх адзначае, і відаць, што ім гэта падабаецца. Нешта незвычайнае робяць і самі сужэнцы. Вось, напрыклад, муж у адной з пар у вершах напісаў гісторыю іх сямі, і мы паклалі яе ў аснову святкавання. А на ружовым вяселлі (10-гадовы юбілей) неяк сын з букетам руж маме чытаў вершы.